钦定古今图书集成/明伦汇编/闺媛典/第203卷 > 吴崇仁妻刘氏
## 钦定古今图书集成/明伦汇编/闺媛典/第203卷 > 吴崇仁妻刘氏

按《如皋县志》：刘氏，白蒲刘庆女。年十八归吴崇仁，阅
二年生子，甫六月而仁亡，又一年而翁没。求者合谋
甚众，氏不为动。自江浒抱子徙居城，去田庐五十里。
一婢梅花侍，而糗糒时不给，常命梅花贷米于所亲，
会大雨，倾跌泥中，徒手归。刘不嗔责，曰：“幸有乳啖儿。”
励冰操，四十馀年卒课其子为名士。年六十六终。